Naslov: Rimljani pri nas

Film: Ozemlje na prepihu - Rimska doba http://4d.rtvslo.si/arhiv/ozemlje-na-prepihu/120821226

Po ogledu kratkega filma POJASNI spodnje pojme:

- Mitra

- mitraizem

- Poetoviona

- Atrans

* Katera barbarska plemena prihajajo s severa in po razvejani cestni mreži ogrožajo imperij?
* Kaj se dogaja s starimi naseljenci – staroselci?

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. Rimljani so pri nas zgradili vojaške utrdbe – tabore (U50 Vir A). Pojasni, zakaj.

2. Province so povezali s tlakovanimi cestami in miljniki (U 51 Vir Č) - RAZLOŽI. Naštej rimska mesta na naših tleh. K nam so naselili vojake veterane, ki so tu dobili zemljo. Staroselce – RAZLOŽI (Ilire, Kelte) so pobili ali jim vsilili svojo kulturo. DZ/32 REŠI NAL. 2 IN 3 – str. 32, NAUČI SE!

3. Rimljani so pri nas pospešili gospodarstvo. DZ str. 33, vaja 4, NAUČI SE! Ko rešiš nalogo, rešitev zapiši še v zvezek.

4. Opiši sestavo in izgled rimskih mest. Nato reši nalogo 5 v DZ na str. 33.

5. Prebivalci na naših tleh so bili sprva POGANI - RAZLOŽI, nato so postali kristjani – POJASNI, KDAJ. Pri nas je bilo več škofij. Zaradi vdorov Hunov in Germanov se je število ljudi zmanjšalo. Kam se umikajo ljudje? Pojasni. Hrib Rifnik nad Šentjurjem je bil gradišče že v prazgodovini.

6. V kaj so verovali Rimljani pred pojavom krščanstva? So bili monoteisti ali politeisti?

Izraz pogani se uporablja predvsem za antične in zgodnjesrednjeveške ljudi oziroma ljudstva, ki so se v obredih in molitvah obračala na mnoge bogove, kot tudi duhove, vile, škrate ter druga mitološka bitja. Značilna so bile tudi razne verovanja, uroki, zarotitve. Kot pogane so krščanski misionarji imenovali tudi ljudstva s starodavnimi, za misionarje primitivnimi oblikami verovanja, ki niso poznala monoteističnega boga. Izraz pogan izhaja iz latinskega pridevnika paganus, ki pomeni kmečki, podeželski, tudi preprost, neizobražen, neotesan.

Slovenščina pozna tudi zdaj že zastarelo besedo ajd, ki prav tako pomeni pogan, izhaja pa iz nemške besede der Heide, v pomenu pogan, ajd. Iz iste besede izhajajo na primer imena krajev - Spodnja Hajdina, Zgornja Hajdina, Ajdovščina ter imeni vzpetin Ajdna in Ajdovski gradec.

Čeprav je pokristjanjevanje Slovencev v osmem stoletju precej zabrisalo staroslovanska verovanja, mite in legende, pa so se v določenih oblikah ta verovanja vseeno ohranila. Pust, tako imenovana noč čarovnic, dan mrtvih in še mnogi drugi običaji so povezani s starimi poganskimi verovanji.

Slovanska mitologija je tudi polna duhov, nekateri so dobri in drugi slabi. In zanimiva je zgodba o duhovih, ki prebivajo v lesu. Iz te legende se je tudi rodilo trkanje po vratih. Namen trkanja namreč ni ta, da bi priklicali gospodarja ali gospodarico, temveč da bi priklicali nekaj bolj nadnaravnega. Stari Slovenci so verjeli, da v drevesih prebivajo dobri duhovi. Ko drevo posekajo, ti duhovi ne umrejo, temveč prebivajo v izdelkih, ki se iz lesa pač naredijo, in v mnogih primerih so to bila vrata. Trkanje po lesu prikliče te dobre duhove in nam, ter gospodarju, prinesejo srečo in zdravje. Iz tega prepričanja izhaja vraževerna gesta, ko moramo potrkati po lesu, da potrdimo neko napoved.